
afael â thlodi plant a gwneud i waith dalu. Mae bron i chwe miliwn o aelwydydd yn 
dibynnu ar gredydau treth i ategu eu hincwm a thalu am eu costau gofal plant'. I'r 
rheini sydd ar yr incymau isaf, gall dyfarniad credyd treth, sy'n cynnwys gofal plant, 
fod yn rhan sylweddol o'u hincwm wythnosol. Gallai rhiant unigol gyda dau o 
blant, sy'n gweithio 20 awr yr wythnos am £6 yr awr ac sy'n talu £75 yr wythnos 
am ofal plant, er enghraifft, fod â'r hawl i gael oddeutu £200 o gredydau treth 
plant a gwaith. Mae teuluoedd ar incymau uwch yn derbyn £10. 


Ers cyflwyno credydau treth yn 2003 mae 
Cyngor Ar Bopeth wedi helpu cannoedd o 
filoedd o bobl gydag ymholiadau ynghylch 
credyd treth. Roedd ein hadroddiad yn 
2005 Arian â'ch enw chi arno? yn tynnu 
sylw at broblemau'n ymwneud â 
gweinyddu gwael, systemau cymhleth ond 
gwybodaeth esboniadol wael, oedi hir 
wrth ddatrys problemau a lefelau uchel o 
ordalu ac adennill. Roedd y rhain yn achosi 
caledi sylweddol i deuluoedd a oedd yn 
dibynnu ar incwm credyd treth. Yn ymateb 
i hyn, ymddiheurodd y Prif Weinidog bryd 
hynny, y Gwir Anrhydeddus Tony Blair AS, 
am y caledi a achoswyd i rai teuluoedd. 
Cyhoeddodd y Llywodraeth gyfres o 
newidiadau gweinyddol. Dilynwyd y rhain 
gan newidiadau mwy sylweddol i'r 
rheolau sy'n ymwneud â hawlio taliadau 
ac adennill gordaliadau yn adroddiad cyn- 
y-gyllideb 2005. 


Ddwy flynedd yn ddiweddarach mae rhai 
gwelliannau wedi cael eu cyflwyno. Ond 
mae credydau treth yn dal i fod yn faes 
gwaith mawr i'r gwasanaeth Cyngor Ar 
Bopeth. Yn ystod 2006/07 roedd 


Canolfannau Cyngor Ar Bopeth yng 
Nghymru a Lloegr wedi helpu pobl gyda 
dros 186,000 o broblemau credyd treth — 
cynnydd o 21 y cant ers y flwyddyn 
flaenorol. 


Mae tystiolaeth CAB yn awgrymu bod 
cymhlethdod y system credydau treth yn 
creu nifer o broblemau i'r rheini sy'n eu 
hawlio ac sy'n ei chael hi'n anodd deall 
faint y mae ganddynt hawl iddo. Mae 
gordaliadau a threfniadau adennill 
cymhleth a llym yn dal i achosi gormod o 
ddryswch a chaledi. 


Er mwyn deall rhagor am y problemau, 
aethom ati i ofyn i bobl a oedd yn ymweld 
â'n gwefan gyhoeddus yn ystod Ebrill a 
Mai 2007 ddweud wrthym am eu 
profiadau o hawlio credydau treth. Roedd 
mil a hanner o bobl wedi ymateb. Yn fras 
roedd y rheini a ymatebodd yn 
cynrychioli'r boblogaeth credyd treth yn ei 
chyfanrwydd, ond roedd nifer anghymesur 
yn yr arolwg yn ystyried credydau treth i 
fod yn rhan bwysig iawn o'u hincwm. Caiff 
y canlyniadau eu crynhoi isod: 


1 Ystadegau credyd treth plant a gwaith: dyfarniadau blynyddol terfynol 2005/06, Cyllid a Thollau EM 
(HMRC). Nodyn: mae chwe miliwn yn cynnwys miloedd o deuluoedd di-waith sy'n dal i dderbyn cymorth 
nawdd cymdeithasol ar gyfer eu plant a dim credydau treth plant. 


Gwerth incwm credyd treth 


Roedd nifer fawr o'r rheini a atebodd yr 
arolwg (86 y cant) yn teimlo bod credydau 
treth yn rhan bwysig neu bwysig iawn o'u 
hincwm. Soniodd nifer o'r ymatebwyr fod 
incwm credyd treth yn eu galluogi i dalu 
am eu costau morgais a gofal plant. 


“Gan ein bod mewn swyddi incwm 
isel, mae'r swm ychwanegol hwn yn 
help tuag at gostau gofal plant — heb 
hwn, allwn i ddim gweithio.” 


“Allwn i ddim ymdopi heb hwn gan 
mai dim ond digon i dalu fy ad-daliad 
morgais yw fy nghyflog bob mis. Felly 
byddaf yn defnyddio'r credydau treth 
i dalu gweddill fy miliau a'm costau 
byw.” 


“Mae credydau treth yn 50% o'm 
hincwm.” 


Roedd yr ymatebwyr yn llai cadarnhaol 
am ddibynadwyedd credydau treth fel 
ffynhonnell incwm. Roedd nifer yn poeni 
bod natur anwadal taliadau credyd treth 
yn golygu ei bod hi'n anodd iawn iddynt 
gyllidebu. 


“Pan rydych ar incwm cyfyngedig, y 
peth pwysicaf un yw gwybod faint 
sydd gennych yn dod i mewn a phryd 
er mwyn i chi allu cyllidebu — dydw i 
ddim wedi gallu gwneud hyn ers i'r 
system hon ddechrau, sydd wedi 
arwain at straen, poen meddwl a 
chostau o'r banc.” 


“Pan fyddwch yn rhwym wrth 
gyllidebau caeth mae hyn yn anos fyth 
pan fydd credydau treth yn cael eu 
cwtogi i adennill gordaliadau. Pan 
fyddaf yn cael trefn ar fy materion 
ariannol mae'n rhaid i mi jyglo fy 
arian yn gyson pan fydd fy incwm o 


gredydau treth yn newid drwy'r 
amser.” 


“Byddai'n well gen i petawn i byth 
wedi trafferthu [hawlio], mae'r poen 
meddwl a'r pryder yn amharu ar fy 
nghwsg ac yn fy meddwl yn gyson.” 


“Rwy'n cyllidebu'n dda iawn, ond 
nawr mae gennyf ddyled o £5,000 
iddynt a hyd yn oed os byddant yn 
cymryd hwn yn araf deg, byddaf yn 
poeni oherwydd fy mod mewn dyled, 
ac y byddaf yn cael llai o gredydau 
treth neu ddim o gwbl.” 


“Roeddwn i wedi cymryd fy swydd 
gyfredol ar sail y ffigurau a roddwyd i 
mi ar gyfer fy hawl i gredydau treth. 
Cyllidebwyd ar gyfer hyn yn eithaf 
gofalus. Pan roddwyd y dyfarniad 
roedd y gordaliad yn golygu bod y 
gyllideb yn ddiwerth.” 


“Roedd fy nghredydau treth yn rhan 
hollbwysig o incwm y cartref a 
chymerwyd benthyciadau a chardiau 
credyd gan wybod y gallem eu had-dalu 
gydag arian y credyd treth, flwyddyn yn 
ddiweddarach ac rwyf wedi cael 
gwybod i mi dderbyn gordaliad a 
chefais ostyngiad o £140 y mis, sy'n 
golygu na allwn i dalu'r benthyciadau 
na'r cardiau credyd. Nawr byddaf yn 
derbyn llythyrau bygythiol gan y 
casglwyr dyledion bob dydd bron.” 


Deall credydau treth 


Bydd pawb sy'n hawlio credyd treth yn 
gyfarwydd â'r hysbysiad dyfarniad credyd 
treth. Rhoddir hysbysiadau dyfarniadau i 
hawlwyr pan wneir hawliad a phan 
gofnodir newid mewn amgylchiadau. 
Roedd Arian â'ch enw chi arno? yn tynnu 
sylw at yr angen am welliannau ar frys i 
hysbysiadau i helpu hawlwyr i ddeall faint 


yr oedd ganddynt hawl iddo. Ers Ebrill 
2006 mae hysbysiadau dyfarniadau wedi 
cynnwys rhagor o wybodaeth i helpu 
pobl i ddeall yr hyn y mae eu dyfarniad 
yn seiliedig arno. Maent bellach yn dod â 
rhestr wirio syml sy'n nodi pa wybodaeth 
y mae'n rhaid i hawlwyr ei gwirio a pha 
newidiadau y mae'n rhaid iddynt roi 
gwybod amdanynt. Serch hynny, nid ydy 
hysbysiadau dyfarniadau yn egluro 
unrhyw ordaliadau a all ymddangos. 


Roedd ein harolwg yn holi hawlwyr am 
yr hysbysiad dyfarniad diweddaraf iddynt 
ei dderbyn. Dyma'r hyn a ganfuom: 


@ roedd dros hanner y rheini a 
ymatebodd (58%) yn teimlo ei bod 
hi'n anodd deall yr hysbysiadau 
dyfarniad. 


@ dim ond 28% oedd o'r farn eu bod yn 
hawdd eu deall. 


Roedd yr ymatebwyr a ordalwyd yn fwy 
tebygol o lawer o deimlo bod eu 
hysbysiadau dyfarniad yn anodd eu deall 
na'r rheini nad oeddent wedi'u gordalu 
(62 y cant/40 y cant). 


Roedd hi'n glir o'r sylwadau bod nifer o'r 
ymatebwyr yn ei chael hi'n anodd iawn 
deall sut roedd credydau treth yn cael eu 
cyfrifo. 


“Roedd fy mywyd yn haws o lawer pan 
oeddwn i'n hawlio dan yr hen system o 
dderbyn swm penodol ar gyfer fy 
mhlentyn bob wythnos ar gymhorthdal 
incwm. Roeddwn i'n gwybod ble 
roeddwn i'n sefyll. Mae'r system newydd 
yn rhy gymhleth o lawer o i mi.” 


“Mae hi'n system sy'n amhosibl i'r 
hawlydd ei deall. Dim yr hyn sydd ar 


yr hysbysiadau dyfarniad sydd ar eu 
system nhw bob tro a phan fyddwch 
chi'n ffonio allwch chi ddim deall yr 
hyn y maen nhw'n ei ddweud wrthych 
chi. Dwi'n cael yr argraff nad yw'r 
bobl ar ben arall y ffôn ddim yn deall 
llawer iawn eu hunain.” 


Mae hawliad credyd treth yn seiliedig ar 
amgylchiadau cartref a gwaith, megis 
nifer y plant, costau gofal plant ac oriau 
gweithio, yn ogystal ag incwm blynyddol. 
Mae gwybod pa amgylchiadau sy'n 
effeithio ar eich hawl i dderbyn credyd 
treth yn allweddol i sicrhau eich bod yn 
osgoi gordaliadau a dirwyon am gofnodi 
hwyr. Dim ond am dri mis y gellir ôl- 
ddyddio taliadau credyd treth, felly mae 
rhoi gwybod yn brydlon yn bwysig i 
sicrhau na chollir unrhyw hawl. 


Roedd dros ddwy ran o dair o'r rheini a 
ymatebodd yn teimlo eu bod naill ai'n 
“weddol ffyddiog” neu'n “ffyddiog 
iawn” eu bod yn gwybod pa newidiadau 
mewn amgylchiadau yr oedd yn rhaid 
iddynt eu cofnodi. Roedd yr ymatebwyr a 
ordalwyd yn llai tebygol o fod yn 
ffyddiog am y newidiadau yr oedd yn 
rhaid iddynt eu cofnodi na'r ymatebwyr 
nad oeddent wedi'u gordalu (67 y 
cant/74 y cant). 


Gordaliadau 


Mae ffigurau Cyllid a Thollau EM yn 
dangos bod oddeutu traean o'r holl 
ddyfarniadau wedi'u gordalu bob 
blwyddyn ar gyfer tair blynedd gyntaf y 
system.? Roedd mwyafrif sylweddol (80 y 
cant) o ymatebwyr ein harolwg wedi cael 
gwybod eu bod wedi derbyn gormod o 
gredydau treth. 


2 Ystadegau credyd treth plant a gwaith: dyfarniadau blynyddol terfynol 2005/06, Ychwanegiad ar daliadau 
05/06, HMRC. 


Roedd traean o'r ymatebwyr a ordalwyd 
wedi derbyn gordaliadau rhwng £500 a 
£1,499 (gweler ffigur 1). Roedd dros 
chwarter o'r rheini a ordalwyd wedi cael 
gwybod bod arnyn nhw dros £2,500. 


Ffigur 1: Maint y gordaliadau 

Sail: 1,131 o ymatebwyr, arolwg CAB Ebrill/Mai 2007 


Roedd deg y cant wedi derbyn dros 
£5,000 o ordaliad. 


Dywedodd y rhan fwyaf o'r ymatebwyr a 
ordalwyd (81 y cant) nad oeddent yn 
teimlo ei bod hi'n hawdd deall pam 
iddynt dderbyn gordaliad a'i bod yn 
anodd cael esboniad. Dywedodd nifer o'r 
ymatebwyr iddynt gael atebion 
gwahanol bob tro roeddent yn ffonio. 


“ At ei gilydd, cymerodd hi dros bum 
awr ar y ffôn gyda'r llinell gymorth, 
dros bythefnos, ac yn olaf, llythyr yn 
gofyn am ddadansoddiad o'r taliadau 
a dderbyniwyd cyn i mi allu deall pam 
fy mod wedi derbyn gordaliad.” 


“Hyd heddiw, alla' i ddim deall pam fy 
mod yn dal i dalu arian yn ôl, ond yn 
anffodus, mae hi'n edrych fel na alla' i 
wneud unrhyw beth am y mater, 
mae'n rhwystredig dros ben. Byddai'n 
dda gen i petai na fyddai angen yr 
arian arnom ni wedyn fyddai ddim 
rhaid i mi ddioddef y straen a'r loes 
blynyddol hyn.” 


“Roeddwn wedi derbyn tri esboniad 
gwahanol ynghylch pam fod arna' i 
arian, ac rwyf eto i dderbyn un sy'n 
gwneud synnwyr. Rwyf nawr wedi cael 
gwybod nad oes gen i hawl bellach i 
apelio a bod yn rhaid i mi dalu £588. 
Dwi'n meddwl bod gen i hawl i 
dderbyn esboniad manwl y gallaf i ei 
ddeall cyn i mi gytuno bod arnaf i'r 
arian hwn.” 


Dywedodd chwe deg pump y cant eu 

bod wedi herio'r gordaliad a dywedodd y 
rhan fwyaf o'r rhain (83 y cant) y bu hyn 
yn anodd. 


“Gan nad ydym yn gwybod pa feini 
prawf y mae'r Swyddfa Credyd Treth 
yn eu defnyddio i gyfrifo'r hawliad, 
mae hi'n anodd iawn deall sut maent 
yn cyrraedd eu ffigurau. Felly mae hi'n 
arbennig o anodd herio a ydw i'n 
derbyn y swm iawn ai peidio.” 


“Mae angen symleiddio'r system yn ei 
chyfanrwydd gan ei bod hi'n anodd 
iawn ei deall, dwi'n meddwl dyna 
pam na fydd y rhan fwyaf o bobl hyd 
yn oed yn ceisio herio gordaliad.” 


“Byddai gwybodaeth fanwl am sut y 
mae'r dyfarniad/gordaliad wedi'i 
gyfrifo, yn yr un modd â budd- 
daliadau eraill, yn galluogi hawlwyr i 
herio penderfyniadau sy'n ymddangos 
i fod yn rhai anghywir. 


Adennill gordaliadau 


Mae gan Gyllid a Thollau EM ddwy 
ffordd wahanol o adennill gordaliadau 
credyd treth. Drwy ofyn am yr arian yn ôl 
yn uniongyrchol (adennill uniongyrchol) 
neu drwy ostwng taliadau credyd treth 
yn y dyfodol. All ddim dewis pa ddull na 
chyfradd adennill a ddefnyddir yn eu 
hachos nhw. Os oes ganddynt ddyfarniad 


parhaus, bydd y taliadau'n cael eu 
gostwng 10 y cant, 25 y cant neu 100 y 
cant, yn ôl maint eu dyfarniad credyd 
treth. Os oedd y gordaliad yn perthyn i 
ddyfarniad cynharach (e.e. pan oedd 
unigolyn sengl yn rhan o gwpl neu fel 
arall) gofynnir i'r hawlwyr dalu'r arian yn 
ôl yn uniongyrchol cyn pen 30 diwrnod, 
gyda dewis i ymestyn y cyfnod i 
ddeuddeg mis neu ragor drwy 
drafodaeth. Gall hawlwyr sydd â 
gordaliad o ddyfarniad yn y gorffennol a 
dyfarniad cyfredol wynebu adennill y 
naill a'r llall ar yr un pryd. Gall yr adennill 
ar y cyd hwn arwain at golli llawer mwy 
na 10 neu 25 y cant o'u credydau treth. 


Dyma ganfyddiadau ein harolwg: 


@ torrwyd taliadau parhaus 58% o'r 
ymatebwyr i adennill eu gordaliad 


@ roedd 3190 wedi derbyn gorchymyn 
talu 


© roedd 14% wedi wynebu'r ddau ddull 
o adennill arian. 


Dywedodd yr ymatebwyr fod torri'r 
taliadau heb rybudd wedi achosi 
anawsterau dybryd iddynt gyda'u 
cyllidebau. 


“Roedd darnau mawr o incwm ein 
teulu wedi diflannu dros nos heb 
rybudd na gwybodaeth.” 


“Rydyn ni'n dibynnu ar y credydau 
treth a dderbyniwn ac mae peidio â 
derbyn y swm roedden ni'n ei 
ddisgwyl ac yr oeddem wedi cyllidebu 
ar ei gyfer yn sydyn yn gwneud 
pethau'n anodd iawn.” 


“Gan ein bod ar incwm isel, rydym yn 
cyllidebu ar sail incwm wythnosol, 
felly pan fydd hwn yn gostwng yn 


sydyn, gall pethau fod yn anodd iawn, 
iawn.” 


“Mae sioc a straen y gostyngiad sydyn 
mewn taliadau wedi golygu bod yn 
rhaid i mi gael benthyg arian gan 
berthnasau i dalu am gostau gofal 
plant.” 


Caledi 


Yn dilyn cyhoeddiadau yn adroddiad cyn- 
y-gyllideb 2005, ddiwedd 2006 gwelwyd 
cyflwyno cyfyngiad i'r toriadau y gellid 
eu gwneud i daliadau. Dylai teuluoedd 
gyda'r dyfarniadau gwerth uchaf ddim 
gweld eu taliadau'n cael eu torri mwy na 
10 y cant mwyach. Serch hynny, 
dywedodd 71 y cant o'r ymatebwyr a 
ordalwyd fod yr adennill wedi achosi neu 
yn achosi anawsterau ariannol i'w teulu. 


“Rydyn ni wedi gorfod mynd heb 
eitemau sylfaenol megis dillad a llaeth 
babi ac ar un adeg bron i'r llinell ffôn 
gael ei thorri.” 


“Roedd fy nghredyd treth plant wedi 
cael ei gwtogi i £39 ac roedd fy 
nghymhorthdal incwm yn £39 
oherwydd fy mod yn ad-dalu 
benthyciadau cyllidebu ac ôl-ddyledion 
treth cyngor. Fe'm rhoddwyd ar 
feddyginiaeth ar gyfer pryder a straen 
ac rwy'n dal i gymryd y feddyginiaeth 
honno.” 


“Bu'n rhaid i mi beidio â thalu fy 
rhent er mwyn i mi allu prynu bwyd i 
fy merch a minnau. Rwyf wedi cymryd 
benthyciadau i dalu fy ôl-ddyledion 
rhent. 


“Ar ôl i'r arian stopio roedd yn rhaid i 
mi ddod o hyd i arian ar unwaith. 
Roedd hyn yn rhoi straen ddifrifol ar 
ein teulu gan fy mod wedi cymryd 


swydd a oedd yn golygu gweithio dros 
nos er mwyn i mi fod gyda fy mhlant 
yn ystod y dydd. Ar ôl i'n taliadau 
ailgychwyn roeddent cymaint yn llai ein 
bod yn ceisio dal i fyny am yr arian yr 
oeddem wedi'i golli. Mae fy mab wedi 
derbyn diagnosis o awtistiaeth ond alla' 
i ddim rhoi'r gorau i'm gwaith. Alla' i 
ddim treulio'r amser un-wrth-un pwysig 
sydd ei angen arno gydag ef oherwydd 
fy mod yn gweithio 9pm tan 3 neu 4am 
a fy mod mor flinedig.” 


“Rydyn ni wedi gorfod benthyca arian 
gan ffrindiau a pherthnasau ac rydyn 
ni'n llithro i ddyledion. Mae gen i 
fenthyciad gyda'r banc ac mae 
yswiriant yn talu am hwnnw tan 
ddiwedd Mai, ond rydyn ni'n mewn 
trafferthion mawr ar ôl hynny.” 


Profiadau cyffredinol o hawlio 
credydau treth 


Roedd ein cwestiwn olaf yn gofyn i'r 
ymatebwyr a oedd eu profiadau o hawlio 
credydau treth wedi eu gwneud nhw'n 
fwy ynteu'n llai tebygol o fod eisiau eu 
hawlio eto yn y dyfodol (gweler ffigur 2). 


@ dywedodd 13% o'r ymatebwyr y 
byddent yn fwy tebygol o hawlio eto. 


@ dywedodd 33% nad oeddent yn fwy 
tebygol nac yn llai tebygol. 


@ roedd 25% yn llai tebygol. 


@ dywedodd 24% na fyddent yn 
bendant eisiau hawlio eto. 


Roedd nifer o'r sylwadau'n adlewyrchu 
bod pobl yn teimlo nad oedd ganddynt 
unrhyw ddewis ond hawlio gan fod angen 
yr arian arnynt i oroesi. Er gwaethaf y 
straen a'r ansicrwydd a wynebwyd 
ganddynt byddent yn parhau i hawlio. 


“Does gen i ddim dewis arall ond 
hawlio gan fod yr arian yn bwysig 
iawn i ni ond rwyf wedi colli cwsg 
drosto.” 


“Allwch chi ddim dibynnu ar yr arian 
hwn gan eu bod yn symud y pyst 
drwy'r amser i bob golwg. Dwi'n 
teimlo i mi roi gwybod iddynt am yr 
holl newidiadau, ond roeddent yn dal 
i ddweud eu bod wedi talu gormod i 
mi. Dwi ddim yn ymddiried ynddyn 
nhw o gwbl; yr unig reswm rwy'n dal i 
hawlio yw oherwydd fy mod yn ad- 
dalu gordaliad a wnaed ganddynt.” 


Mae hi'n bryderus bod bron i hanner (49 
y cant) o'r rheini a ymatebodd i'r arolwg 
yn dweud bod eu profiadau o hawlio 
credydau treth yn golygu eu bod yn llai 
tebygol o hawlio credydau treth yn y 
dyfodol neu na fyddent yn bendant yn 
eu hawlio eto. 


Roedd derbyn gordaliadau'n 
arwyddocaol iawn o ran pennu profiad 
cyffredinol rhywun o hawlio credydau 
treth. Dywedodd pum deg chwech o'r 
ymatebwyr a ordalwyd eu bod yn llai 
tebygol o hawlio eto neu na fyddent yn 
bendant yn hawlio eto o'i gymharu ag 19 
y cant o'r ymatebwyr nad oeddent wedi 
derbyn gordaliad. 


“Roedd y ddyled hon o £5,000 yn 
hollol annisgwyl a heb ei hystyried yn 
ein cyllideb. Rwyf nawr yn rhy ofnus i 
adhawlio credydau treth ar y sail y 
bydd gennyf ddyled arall.” 


“Roeddwn i'n derbyn credyd treth 
oherwydd fy mod wedi fy nghyflogi a 
fy mod wedi fy nghofrestru'n rhannol 
ddall. Yn y pen draw roedd yn rhaid i 
mi ad-dalu £700 a fyddwn i byth yn 
gwneud cais eto. Maen nhw'n cymryd 
misoedd i ateb llythyrau ac mae'r 


amser a'r ymdrech sydd ei angen i “Mae wedi arwain at ragor o 


gadw trefn ar y gwaith papur yn ddyledion ac mae'r problemau 
enfawr.” ariannol wedi arwain at chwalu ein 
“Oherwydd fy amgylchiadau doedd teul: 

gen i ddim llawer o ddewis ond “Rwy'n llenwi hwn ar ran fy 

hawlio, ond os allwn i fyw heb hawlio mab...roedd ei wraig wedi'i adael 
credydau treth plant fyddwn i'n oherwydd pwysau'r ddyled. Y 
bendant ddim yn hawlio eto a fyddwn canlyniad oedd bod yn rhaid i'r teulu 
i ddim wedi petawn i'n gwybod y gymryd benthyciad na allent mo'i 
byddwn i'n cael gordaliad mor fawr.” fforddio ac mae fy mab yn gorfod 


Roedd nifer sylweddol o'r ymatebwyr CODIO CO IF forgais t-gdalu, 


wedi tynnu sylw at effaith difrodus Roedd y sylwadau cadarnhaol yn brin 
problemau credyd treth ar eu bywydau ond roeddent yn cynnwys: 

teuluol. Soniodd pobl am orfod gwerthu 
eu cartref neu godi ail forgais; am eu 
teuluoedd yn chwalu ac am ddioddef 
straen difrifol. 


“Mae credydau treth yn anhygoel. 
Maent yn galluogi pobl fel fi i 
ddychwelyd i weithio ar ôl cael plant a 
thalu am ofal plant o ansawdd. Heb 


“Rwyf yn y broses o'i frwydro. Os gredydau treth byddai'r rhan fwyaf o 
bydd yn rhaid i mi ei ad-dalu fydda' i fy nghyflog yn cael ei lyncu gan 
ddim yn gallu ymweld â'm dau o blant gostau gofal plant, a byddai'n rhaid i 
sy'n byw 200 milltir i ffwrdd am y mi gwestiynu o ddifrif a fyddai hi'n 
ddwy flynedd y maen nhw'n meddwl werth gweithio o gwbl.” 

y bydd hi'n ei gymryd i mi ei dalu i 

gyd yn ôl.” 


Ffigur 2: Effaith profiad o gredydau treth ar hawlio yn y dyfodol 


Fyddwn i'n bendant ddim eisiau hawlio 


Llai tebygol 


Ddim yn fwy tebygol nac yn llai tebygol 


Mwy tebygol 


Sail: 1,345 o ymatebwyr, arolwg CAB Ebrill/Mai 2007 


Casgliadau ac argymhellion 


Caiff oddeutu £17 miliwn ei dalu i oddeutu chwe miliwn o deuluoedd bob blwyddyn 
dan y system credydau treth gyfredol. Mae'n fwy hael na'r systemau â'i 
rhagflaenodd, megis credyd teulu a chredyd treth i deuluoedd sy'n gweithio, ac 
mae'r nifer sy'n ei hawlio wedi bod yn uwch o lawer. Er hynny, nid yw credydau treth 
wedi bod yn boblogaidd gyda phawb a'u derbyniodd. Dywedodd y mwyafrif helaeth 
o bobl a atebodd ein harolwg fod credydau treth yn rhan bwysig o'u hincwm. 


Serch hynny, dywedodd bron i hanner y rhain eu bod yn llai tebygol o hawlio yn y 
dyfodol o ganlyniad i'w profiadau. 


Credwn fod angen i Gyllid a Thollau EM wneud y canlynol ar frys: 


@ Gwella ansawdd y wybodaeth a'r cyngor sydd ar gael i hawlwyr ar hysbysiadau 
dyfarniad, dros y llinell gymorth a, phan fo angen, wyneb yn wyneb. 


@ Rhoi esboniadau bob tro am y rhesymau dros y gordaliad. 
@ Gohirio camau i adennill gordaliadau tan ar ôl cysylltu â'r hawlwyr. 


@ Cyflwyno hawl statudol i apelio yn erbyn camau i adennill gordaliadau ar sail 
gwall swyddogol. 


@ Cyflwyno cyfyngiadau pellach ar adennill gordaliadau i atal colli gormod o incwm. 
Ni ddylai hawlwyr orfod wynebu cyfraddau adennill uwch oherwydd bod eu 
gordaliadau'n cael eu hadennill mewn ffyrdd gwahanol. 


@ Gweithio'n agos â'r Adran Gwaith a Phensiynau (DWP). Rhaid iddynt sicrhau nad 
yw pobl sy'n derbyn budd-daliadau'r Adran Gwaith a Phensiynau a chredydau 
treth yn wynebu cyfraddau adennill uchel ar y cyd oherwydd y daw eu hincwm o 
ddwy adran wahanol yn y Llywodraeth. 


@ Adolygu'r ffordd y mae'r system flynyddol yn cael ei rhedeg ac ystyried cyflwyno 
dyfarniadau sefydlog i wella sefydlogrwydd incwm, er mwyn galluogi teuluoedd i 
gyllidebu'n well. 


Ysgrifennwyd gan: Katie Lane 


Cyhoeddwyd gan: 

Adran Polisi Cymdeithasol 

Cyngor Ar Bopeth 

115-123 Pentonville Road, Llundain, N1 9LZ 


Ffôn: 020 7833 2181 Ffacs: 020 7833 4371 
www.citizensadvice.org.uk 


Cyngor Ar Bopeth yw enw gweithredol Cymdeithas Genedlaethol y Canolfannau Cyngor Ar Bopeth. 
Rhif cofrestru'r elusen: 279057 


Mae'r wybodaeth a gynhwysir yn y daflen hon yn gywir ar y dyddiad a ddangosir isod, ond ni 
ddylid ei chymryd fel datganiad llawn o'r gyfraith. 

